Lenga franco-pruvenzala

'U franco-pruvenzale jè na lenga rumanza parlata int'é territorie 'e tre state: Francia, Sguizzera e Italia. Assjeme a l'occitano e au francese fa parta do gruppo de lenghe gallo-rumanze, e tene punte 'n cummune tanno cu una ca cu n'ata.

 Nomme da lenga 
 Franco-pruvenzale; francopruvenzale 
A criazione 'e l'espressione franco-pruvenzale jè do linguista italiano Graziadio Isalia Ascoli, ca, ô 1873 affermaje:

"Chiammo franco-pruvenzale nu tipo linguisteco ca auna, 'e cchiù 'e cocche caratteristica da soja, ati caratteristiche de quale na parta ce jè cummune cu 'u francese (dialètto da lenga d'oïl), e n'ata parta ce jè cummune cu 'u pruvenzale, e ca nu le vène ra na cumfluenzia tarda d'elemente diverze, ma ô cuntrario attesta a 'ndepennenzia storica da lenga, poco differenta ra chelle de quale se distingueno tra lloro é tipe rumanze prencepale".

Spisso chistu nomme vène scritto senza trattino (francopruvenzale) pe evità a cumfusione e sottalinià o carattere autonomo 'e chesta lenga, ma a forma cu o trattino manco jè sbagliata. 
'N napulitano a O finala 'e FRANCO addeventa nu schvà, comme quase tutte 'e lettere finale du napulitano da varianta urbana. 

'A suppressione do trattino fuje proposta ô Colloque de dialectologie francoprovençale do 1969 a l'università 'e Neuchâtel cu 'o scopo 'e crià n'identità da lenga, nu cumziderannola cchiù sultanto comme na justappusezione 'e elemente d'oc e d'oïl

 Romando 

'O termene romando ('n francese romand) pe nummenà 'u franco-pruvenzale jè attestato do seculo XV (int'a nu documento 'e Friburgo do 1424 ca auturizza ê nutare a "fa lettere 'n teif(=todesco) e 'n rommant" ); se trova spisso int'é documente valdese e friburghese de secule XVII e XVIII. Se trova ancora attestato a Ginévra ô  XIX seculo, ma nun à maje passate 'e cumfine da Sguizzera Romanda (Suisse Romande 'n francese) attuala.

 Arpitano 

'E tjermene arpitan e arpian ca significheno muntanaro e pastore,se songo abbiate a ausà û prencipio 'e l'anne 1970 pe evità a cumfusione do termene franco-pruvenzale. 'A forma arpitan jè stata sceveta pe a sumiglianzia cu 'o nomme da siconda lenga gallo-rumanza: l'occitano.

 Zone addò se parla 'u franco-pruvenzale 

'A zona franco-pruvenzala, pure chiammata Arpitania se trova int'é territorie 'e tre nazione: 'a Francia, 'a Sguizzera e l'Italia.

 Francia 
'A parta cchiù grossa da regione Rodano Alpe, fosse a dicere: 'o Forez (departemjento da Loira); 'a Bresse; 'o Revermont; 'o Bugey l'agglummerazione 'e Lione; 'o Delfinato; 'a Savoja e na parta da Franca Cumtea e d''a Saona e Loira.

 Sguizzera 
Tutta quanta a Sguizzera romanda, (senza 'o cantone do Giura e 'o distretto 'e Moutier, cantone 'e Berna, ca fanno parta de parlate d’oïl).

 Italia 
 'A Valle 'e Aosta, senza 'e cummune Walser 'e Gressoney-Saint-Jean, Gressoney-La-Trinité e Issime, int'â valle de Gressoney)
 'E valle pjemontese aute, dinto ê cummune apprjesso:
Ala di Stura, Almese, Alpette, Avigliana, Balme, Borgone Susa, Bruzolo, Bussoleno, Cantoira, Caprie, Carema, Castagnole Piemonte, Ceres, Ceresole Reale, Chialamberto, Chianocco, Chiusa di San Michele, Coassolo Torinese, Coazze, Condove, Corio , Frassinetto, Germagnano, Giaglione, Giaveno, Gravere, Groscavallo, Ingria, Lanzo Torinese, Lemie, Locana, Mattie, Meana di Susa, Mezzenile, Mompantero, Moncalieri, Monastero di Lanzo, Moncenisio, Noasca, Novalesa, Pessinetto, Pont-Canavese, Quincinetto, Ribordone, Ronco Canavese, Rubiana, San Didero, San Giorio di Susa, Sant’Ambrogio di Torino, Sant’Antonino di Susa, Sparone, Susa, Traversella, Traves, Usseglio, Vaie, Valchiusella, Valgioie, Valprato Soana, Venaus, Villar Dora, Villar Focchiardo, Viù.

Una parta do cummune 'e Trana e 'o paisjello 'e Grandubbione

É valle cchiù meridionale do Pjemonte (Valle 'e Susa auta, Valle do Chisone...) parleno occitano.

Ddoje isule linguisteche da Puglia pe a migrazione 'e parlante da lenga ô XIV seculo: Faeto e Celle di San Vito.

 Cumfronto lessicale 

'O schema ca sotto mètte a paravone pparole franco-pruvenzale cu equivalente 'e ati lenghe rumanze, cchiù 'u latino 'e referenzia e 'u napulitano â fine pe chjarì 'o significato 'e chisti tjermene. Se vére bona l'evoluzione da p latina â v; da c a g e y; a scumparza da t e da d quanno se trovano 'n mjezo a doje vocale. Ce stà cchiù sumeglianzia cu 'u francese ca cu l'ati lenghe rumanze a cumfronto.  

 Latino Franco-pruvenzale Francese Catalano Occitano Pjemontese Napulitano claviscllâfclef / cléclauclauciavchiave cantarechantarchantercantarcantar (nord occ. chantar)cantécantà caprachiévrachèvrecabracabra (nord occ. chabra, guasc. craba)cravacrapa lingualengoualanguellengualengalengalenga nox, noctisnuetnuitnitnuèch (nuèit, guasc. nueit)neuitnotta sapo, saponissavonsavonsabósabon (guasc. sablon)savonsapone sudaresuarsuersuarsusar (suar, guasc. sudar)sudé (dialettale strassué)surà vitaeviavievidavida (gasc. vita)vita (antico via)vita pacarepayerpayerpagarpagar (nord Occ. paiar)paghépavà plateaplaceplaceplaçaplaçapiassapiazza/chiazza ecclesiaégléseégliseesglésiaglèisagesia / cesachiesia caseus (formaticus)tôma / fromâjofromageformatgeformatge (guasc. hromatge)formagg / toma / formajcaso / furmagge

Categoria:Lengue
Categoria:Lengue romanze
Categoria:Lengua da Francia
Categurìa:Lengue 'e l'Italia
Categoria:Lengua da Svizzera